VM i ishockey 2007 (kvinder)

VM i ishockey for kvinder 2007 var det 11. VM i ishockey for kvinder. Mesterskabet blev arrangeret af IIHF og afviklet i fem niveauer med i alt 33 landshold – det højeste antal tilmeldte hold ved et kvinde-VM hidtil.

Det egentlige VM (tidligere kaldt A-VM) med deltagelse af de ni bedste hold blev afviklet i Winnipeg og Selkirk, Canada i perioden 3. – 10. april 2007. VM i de lavere divisioner blev spillet på forskellige terminer i foråret 2007:

1. division (6 hold) i Nikko, Japan i perioden 2. – 8. april 2007
2. division (6 hold) i Pyongyang, Nordkorea i perioden 17. – 23. marts 2007
3. division (6 hold) i Sheffield, Storbritannien i perioden 3. – 10. marts 2007
4. division (6 hold) i Miercurea-Ciuc, Rumænien i perioden 26. marts – 1. april 2007

Ved VM 2007 blev der for første gang spillet efter det såkaldte tre-pointsystem, hvilket betød:
 I kampe, hvor der var fundet en vinder efter 3×20 minutter, blev vinderen tildelt 3 point og taberen 0 point.
 I uafgjorte kampe blev der spillet forlænget spilletid, evt. efterfulgt af straffeslagskonkurrence. Vinderen blev tildelt 2 point, mens taberen måtte nøjes med 1 point.

Verdensmester for 9. gang blev værtslandet Canada, der i finalen vandt 5-1 over USA, der dermed blev sølvvinder for 9. gang. Bronzemedaljerne gik for kun anden gang til Sverige, der slog Finland 1-0 i bronzekampen.

Samlet rangering

VM 

Canada var VM-værtsland for femte gang. De fleste af kampene blev afviklet i MTS Centre i Winnipeg, Manitoba. Arenaen har plads til 15.003 tilskuere til ishockeykampe og er hjemmebane for AHL-holdet Manitoba Moose, der i sæsonen 2006-07 havde danske Jannik Hansen på holdet.

Tre af de indledende kampe blev dog spillet i Selkirk Recreation Complex, der er en hal med plads til 2.571 tilskuere i byen Selkirk, som er en mindre by med ca. 10.000 indbyggere beliggende ca. 22 km nordøst for Winnipeg.

VM havde deltagelse af ni hold, der i den indledende runde spillede i tre grupper med tre hold. De tre gruppevindere gik videre til kvalifikationsrunden, hvor de i gruppe D spillede om to pladser i finalen. De tre gruppetoere gik videre til kvalifikationsrundens gruppe E, hvor der blev spillet om én plads i bronzekampen mod treeren fra gruppe D. De tre gruppetreere gik videre til nedrykningsrunden, hvor de spillede om at undgå sidstepladsen og nedrykning til 1. division.

Indledende runde 

De tre gruppevindere gik videre til kvalifikationsrundens gruppe D, de tre toere gik videre til kvalifikationsrundens gruppe E, mens de tre treere gik videre til nedrykningsrunden.

GRUPPE A i Selkirk

GRUPPE B i Winnipeg

GRUPPE C i Winnipeg

Kvalifikationsrunde 

I gruppe D spillede de tre gruppevindere om to pladser i VM-finalen, mens holdet, der sluttede på tredjepladsen måtte tage til takke med at spille bronzekamp mod vinderen af gruppe E, der bestod af de tre hold, der sluttede på andenpladserne i de indledende grupper.

GRUPPE D i Winnipeg

GRUPPE E i Winnipeg

Finaler

Nedrykningsrunde 

De tre treere fra den indledende runde spillede om at undgå én nedrykningsplads til 1. division.

GRUPPE F i Winnipeg

Kasakstan rykkede dermed ned i 1. division til VM 2008. Op fra 1. division rykkede Japan.

1. division 

VM i 1. division blev spillet den 2. – 8. april 2007 i den japanske by Nikko. Turneringen havde deltagelse af seks hold, der spillede om én oprykningsplads til VM og én nedrykningsplads til 2. division.

Som vinder af 1. division rykkede Japan op i den bedste række til VM 2008. I 1. division blev de erstattet af Kasakhstan, der rykkede ned fra VM. Danmark rykkede ned i 2. division, og de blev erstattet af vinderne af 2. division, Slovakiet.

2. division 

VM i 2. division blev spillet den 17. – 23. marts 2007 i den nordkoreanske hovedstad Pyongyang. Turneringen havde deltagelse af seks hold, der spillede om én oprykningsplads til 1. division og én nedrykningsplads til 3. division.

Dermed rykkede Slovakiet op i 1. division til næste VM. Slovenien rykkede ned i 3. division, og op fra 3. division rykkede Australien.

3. division 
VM i 3. division blev spillet den 3. – 10. marts 2007 i arenaen iceSheffield i den engelske by Sheffield. Turneringen havde deltagelse af seks hold, der spillede om én oprykningsplads til 2. division og én nedrykningsplads til 4. division.

Dermed rykkede Australien op i 2. division til næste VM, og de blev erstattet af Slovenien, der rykkede ned fra 2. division. Sydafrika rykkede ned i 4. division, og op fra 4. division rykkede Kroatien.

4. division 

VM i 4. division blev spillet den 26. marts – 1. april 2007 i den rumænske by Miercurea-Ciuc. Turneringen havde deltagelse af seks hold, heriblandt tre debutanter: Kroatien, Estland og Tyrkiet.

Turneringens bedste spiller var uden tvivl kroaten Diana Kruseljposavec, der i alt scorede 25 mål. Alene i 12-0-sejren over Estland scorede hun de 11 mål, herunder de første 10 i træk. Scoringerne til 8-0 og 9-0 blev lavet med kun 14 sekunders mellemrum i en periode, hvor hendes hold var i undertal.

Dermed rykkede Kroatien op i 3. division til næste VM, og de bliver erstattet af Sydafrika, der rykkede ned fra 3. division.

Kilder / eksterne henvisninger 
IIHF (officiel hjemmeside på engelsk)
VM i ishockey i Winnipeg / Selkirk, Canada (officiel hjemmeside på engelsk / fransk)
VM i 1. division i Nikko, Japan  (officiel hjemmeside på engelsk / japansk)

2007 (kvinder)
Ishockey i 2007
Ishockey for kvinder